OzLabs/hebrew-wiki-articles huggingface dataset:
קרחון ג'ופיטר (אנטארקטיקה)

קרחון ג'ופיטר או קרחון יופיטר (באנגלית: Jupiter Glacier) הוא קרחון בחוף המזרחי של האי אלכסנדר, שב אנטארקטיקה

אורכו של הקרחון 19 קילומטרים; רוחבו של הקרחון 9 קילומטרים (בשפכו).

גובהו של הקרחון 294 מטרים מעל פני הים. 

הקרחון זורם לכיוון מזרח ונשפך אל מפרץ ג'ורג' השישי, בסמוך מדרום לעמק אבליישן. 

הקרחון שוכן מצפון לרמת פלאנט, אולם אינו ממוקם בתוך רכס ההרים של הרמה. 

== היסטוריה ==
=== גילוי ומיפוי הקרחון ===

הקרחון התגלה לראשונה מהאוויר על ידי לינקולן אלזוורת', בטיסתו מעל האזור ב-23 בנובמבר 1935.

הקרחון מופה באופן חלקי על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'.

שפכו של הקרחון מופה לראשונה, באופן חלקי, בשנת 1936, על ידי המשלחת הבריטית אל ארץ גרהאם;

הקרחון נסקר ומופה בשנית, על ידי סקר שטחי חסות איי פוקלנד בין השנים 1947–1948.

=== מקור השם ===

שמו של הקרחון ניתן לו על ידי סקר שטחי חסות איי פוקלנד.

בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת צדק (באנגלית - ג'ופיטר), וזאת על אף שאינו בתוך רמת פלאנט - אלא בשל סמיכותו לקרחונים אחרים ברמה, וביחס לשמותיהם. 

== ראו גם ==

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:7702 קרחון ג'ופיטר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=7272&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון ג'ופיטר] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25617312 מפת אזור קרחון ג'ופיטר]
* [https://www.mindat.org/feature-6635817.html קרחון ג'ופיטר] באתר mindat
* [http://distancebetween.info/jupiter_glacier מחשבון מרחקים - המרחק מקרחון ג'ופיטר לאתרים סמוכים]
* [https://www.yr.no/place/Antarctica/Other/Jupiter_Glacier/hour_by_hour.html מזג אוויר נוכחי בקרחון ג'ופיטר]
** [https://www.yr.no/place/Antarctica/Other/Jupiter_Glacier/long.html תחזית מזג אוויר עדכנית ארוכת טווח עבור קרחון ג'ופיטר]

== הערות שוליים ==

ג'ופיטר
יחסי אפגניסטן–ספרד

יחסי אפגניסטן–ספרד הם היחסים הדיפלומטיים הרשמיים שבין הרפובליקה האסלאמית של אפגניסטן ובין ממלכת ספרד.

== היסטוריה ==
בין המדינות קיימים יחסים דיפלומטיים בילטרליים.

ב-11 בדצמבר 2015, חמושים של ארגון הטליבאן פוצצו מכונית תופת, והשתלטו על בית הארחה סמוך לשגרירות ספרד במחוז שירפור בקאבול, עיר הבירה של אפגניסטן ומקום מושבם של שגרירויות רבות ובכירי ממשלה. תשעה אנשים נהרגו בפיגוע, וביניהם שני שומרים ספרדים מהשגרירות. פעולת החילוץ שהובילו כוחות הביטחון האפגניים, יחד עם כוחות מיוחדים נורווגיים<ref></ref>, נמשכה יותר מעשר שעות, עד שחזר האזור לשליטת המשטרה. ארגון הטליבאן נטל אחריות לפיגוע<ref></ref>.

באוקטובר 2016 הוענק לאחד מלוחמי היחידה המיוחדת הנורווגית מדליה, על הצלת חייהם של הדיפלומטים הספרדים במהלך האירוע. החייל נפצע משלוש יריות בגופו במהלך האירוע. המדליה הוענקה בשגרירות ספרד באוסלו, נורווגיה, על ידי שגריר ספרד בנורווגיה<ref></ref>.

== נציגויות דיפלומטיות ==
ראש [[ממשלת ספרד לשעבר, חוסה לואיס רודריגס ספאטרו, בביקור יוצגה]]
* ספרד מיוצגת באפגניסטן על ידי שגרירות שהיא מחזיקה בקאבול, בירת אפגניסטן<ref></ref>. לאחר נפילת קאבול בידי הטאליבן השגרירות נסגרה.
* אפגניסטן מיוצגת בספרד על ידי שגרירות שהיא מחזיקה במדריד, בירת ספרד<ref></ref>.

==קישורים חיצוניים==

==הערות שוליים==
קרחון מרקיורי (האי אלכסנדר)

קרחון מרקיורי או קרחון מרקורי (באנגלית: Mercury Glacier) הוא קרחון בחוף המזרחי של האי אלכסנדר, שבאנטארקטיקה.

אורכו של הקרחון 9 קילומטרים; רוחבו של הקרחון 4 קילומטרים.

הקרחון זורם לכיוון מזרח ונשפך אל מפרץ ג'ורג' השישי, בין מצוקי וייטאביט, ומצוקי קיסטון.

הקרחון שוכן בסמוך לרמת פלאנט, אולם אינו ממוקם בתוך רכס ההרים של הרמה.

== היסטוריה ==
=== גילוי ומיפוי הקרחון ===

הקרחון התגלה מהאוויר על ידי לינקולן אלזוורת', בטיסתו מעל האזור ב-23 בנובמבר 1935.

הקרחון נסקר באופן גס בשנת 1948 ובשנת 1949 על ידי משלחת חקר שטחי חסות איי פוקלנד.

הקרחון מופה באופן מפורט בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת כוכב חמה (באנגלית - מרקיורי), וזאת על אף שאינו בתוך רמת פלאנט - אלא בשל סמיכותו לקרחונים אחרים ברמה, וביחס לשמותיהם.

== ראו גם ==

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9874 קרחון מרקיורי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9453&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מרקיורי] באתר הגאזט האנטארקטי המשווה SCAR של ממשלת אוסטרליה
* [https://www.yr.no/place/Antarctica/Other/Mercury_Glacier~6638002/hour_by_hour.html מזג אוויר נוכחי עדכני בקרחון מרקיורי]
** [https://www.yr.no/place/Antarctica/Other/Mercury_Glacier~6638002/long.html תחזית מזג אוויר עדכנית ארוכת טווח עבור קרחון מרקיורי]

== הערות שוליים ==

מרקיורי
קרחון מרקיורי (הרי קוק)

קרחון מרקיורי או קרחון מרקורי (באנגלית: Mercury Glacier) הוא קרחון בהרי קוק, בארץ אואטס, שבאנטארקטיקה.

הקרחון מנקז את המדרונות של הר יוז; וזורם לכיוון דרום.

הקרחון רחב, בחלקו העליון שלג מכסה את קרח הקרחון שצבעו כחול; במורד הקרחון, הקרח הכחול אינו מכוסה שלג.

גובהו של הקרחון 1,146 מטרים מעל פני הים.

== היסטוריה ==
=== מקור השם ===

שמו של הקרחון ניתן לו על ידי ועדת השמות האנטארקטית של ניו זילנד.

הקרחון נקרא על שמו של האל מרקוריוס (באנגלית: "מרקיורי") מהמיתולוגיה היוונית; וזאת בדומה לשמות אתרים אחרים באזור, הקרויים על שם דמויות מהמיתולוגיה היוונית.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:18824 קרחון מרקיורי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9452&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מרקיורי] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25621680 מפת אזור קרחון מרקיורי]
* [https://www.yr.no/place/Antarctica/Other/Mercury_Glacier~6638001/hour_by_hour.html מזג אוויר נוכחי עדכני בקרחון מרקיורי]
** [https://www.yr.no/place/Antarctica/Other/Mercury_Glacier~6638001/long.html תחזית מזג אוויר עדכנית ארוכת טווח עבור קרחון מרקיורי]

== הערות שוליים ==

מרקיורי
קווין הרבי

איימי רנה נונאן (לשעבר היידמן, באנגלית: Amy Renee Noonan; נולדה ב-29 באפריל 1986), הידועה בשם הבמה קווין הרבי (Qveen Herby),<ref></ref> היא ראפרית, זמרת, ופזמונאית אמריקאית. הרבי התפרסמה בהרכב "קארמין", שהוקם בשנת 2010 והתפרק בשנת 2017.

==ביוגרפיה==

===2017–הווה: פריצה ומיני-אלבומים===
בשנת 2017, הכריזה הרבי ברשתות החברתיות של ההרכב קארמין בו נאמר "קארמין מתה, תחי הרבי." לאחר מכן חשפה את שם הבמה החדש שלה "קווין הרבי". למרות פירוק ההרכב, המשיך ניק נונאן להפיק ולהיות שותף בעבודה על האלבום.<ref></ref> ב-1 ביוני, הוציאה את סינגל הבכורה "Busta Rhymes", יממה לאחר מכן יצא המיני-אלבום שלה "EP 1". האלבום עצמו זכה לביקורות מעורבות של מבקרים שפקפקו על הדרך העצמאית של הרבי. אך האלבום זכה להצלחה, כשהגיע למקום ה-37 במצעד האלבומים העצמאיים של בילבורד ובמקום 13 במצעד האלבומים של Heatseekers בארצות הברית.<ref></ref><ref></ref>

לאחר יציאתו של האלבום "EP 1", הרבי הכריזה כי החלה לעבוד על המיני-אלבום השני שנקרא "EP 2".<ref></ref> ב-8 בספטמבר, הוציאה את הסינגל הראשון "Love Myself". ב-13 באוקטובר, הוציאה את הסינגל השני "Wifey". ב-1 בדצמבר יצא המיני האלבום השני "EP 2".<ref></ref>

==דיסקוגרפיה==
===אלבומי אולפן===
* 2021: A Woman

===אלבומי אוסף===
* 2020: Qveen Essentials

===מיני-אלבומים===
* 2017: EP 1
* 2017: EP 2
* 2018: EP 3
* 2018: EP 4
* 2019: EP 5
* 2019: EP 6
* 2019: The Vignettes
* 2019: EP 7
* 2020: Tiny Piano
* 2020: EP 8
* 2020: EP 9

== קישורים חיצוניים ==

* 

== הערות שוליים ==

קטגוריה:זמרות אמריקאיות
קטגוריה:זמרים אמריקאים
קטגוריה:ראפריות אמריקאיות
קטגוריה:ראפרים אמריקאים
קטגוריה:פזמונאיות אמריקאיות
קטגוריה:פזמונאים אמריקאים
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
בית החולים הצבאי הראשי על שם בורדנקו

תמונת בית החולים הצבאי בלפורטובו, ראשית המאה ה-19.
בית החולים הצבאי הראשי על שם בורדנקו (ברוסית: Главный военный клинический госпиталь имени Н. Н. Бурденко) הוא בית חולים צבאי, במוסקבה אחד ממרכזי הרפואה הגדולים ברוסיה והמוסד הרפואי הראשון ברוסיה. פעיל ברציפות מאז מאי 1705.

מדי שנה מטופלים בבית החולים כ-22,000 פצועים וחולים, יותר מ־9,000 ניתוחים מבוצעים. עובדים כאן יותר מ-3,500 עובדים, מהם 800 רופאים.

על בסיס בית החולים יש 130 מחלקות לאבחון ומעבדות רפואיות, 10 מחלקות סטאז'. בבית החולים עובדים למעלה מ-70 רופאים למדעי הרפואה, 44 פרופסורים, יותר מ-170 סטודנטים לרפואה.

לצורך פינוי חירום של פצועים במהלך פעולות צבאיות, בית החולים מצויד במעבדת טיסה והחייאה שבעזרתה הובאו לכאן למעלה משלושת אלפים פצועים במהלך מלחמת צ'צ'ניה השנייה.

== קישורים חיצוניים ==

* 

קטגוריה:בתי חולים צבאיים
קטגוריה:מוסקבה: בתי חולים
Splunk

ספלאנק (באנגלית: Splunk) הוא מוצר לריכוז וניתוח מידע רב בפורמט חיפוש פשוט, המאפשר עיבוד המידע והצגתו בתצורת גרפים, דוחות והתראות.

המוצר מפותח על ידי התאגיד האמריקאי Splunk הממוקם בסן פרנסיסקו, קליפורניה. החברה הוקמה בשנת 2003, הפכה לרווחית בשנת 2009, והונפקה בנאסד"ק בשנת 2012 תחת הסמל SPLK. בשנים שלאחר מכן, רכשה החברה מספר רב של חברות-בת ובכך הרחיבה את יכולותיה.

ב-21 בספטמבר 2023 נרכשה Splunk ע״י התאגיד האמריקאי Cisco ב 28 מיליארד דולר.

==תהליך עיבוד המידע==
מוצר הבסיס של החברה הוא תשתית לריכוז וניתוח מידע רב. מוצר זה מתרגם את המידע הגולמי שנכנס אל התשתית ל-event-ים בודדים ומאפשר תצוגתם, על ידי מספר שלבים:
#קבלת המידע (capturing) - קבלת המידע בפורמט מסוים, דוגמת CSV או JSON, המרתו לפורמט של ספלאנק ושמירתו במסד הנתונים של התשתית.
#אינדוקס המידע (indexing) - פיזור המידע לתוויות בהיררכיה מוסכמת מראש. התוויות המרכזיות נקראות index ו-sourcetype. בתהליך זה התשתית שומרת מידע היקפי (metadata) נוסף על תהליך האינדוקס - דוגמת שם הקובץ המאונדקס, זמן האינדוקס וכיוצא בזה.
#שליפה (searching) - שלב החיפוש על המידע, על ידי שפה ייחודית שפתחו בספלאנק בשם SPL, המזכירה את שפת ה-SQL.
#פלט (outputing) - הצגת או ייצוא המידע שחזר מהשליפות במספר תצורות אפשריות - גרף נקודתי, דשבורד, התראה, דו"ח.

ספלאנק תומך בתהליכי העשרת ועיבוד מידע חיצוניים - זאת באמצעות שאילתות ופקודות שהמשתמש יכול להוסיף ולפתח בשפת פייתון. ניתן גם לפתח יישומים באופן עצמאי ולהוסיף אותם לתוכנה המרכזית; כן למשל ניתן לבנות דשבורדים מוטמעים, לפתח תצורות הצגה נוספות וכיוצא בזה.

==מוצרים נוספים==
מעבר למוצר הבסיסי, ספלאנק מייצרת ומשווקת מספר מוצרים נוספים.

לספלאנק יש מוצר SIEM בשם Splunk Enterprise Security (בקיצור SE), המקבל מידע מרכיבי רשת מחשבים ומבצע ניתוח שלו על מנת לזהות איומי התקפת סייבר ברשת.

בשנת 2011 השיקה החברה את Splunk Storm, תשתית ענן עבור מוצר החיפוש הבסיסי Splunk, אך סגרה שירות זה בשנת 2015.<ref></ref>

בשנת 2016 גוגל הודיעה כי תשתית הענן שלה תתממשק למול תשתית הספלאנק.<ref></ref>

בשנת 2018 ספלאנק השיקה את Splunk Industrial Asset Intelligence, אשר משמש לניטור רכיבי IOT.<ref></ref>

==ראו גם==
* SQL
* Kibana
* SIEM

==קישורים חיצוניים==

* 

==הערות שוליים==

קטגוריה:מערכות מידע
קטגוריה:כריית מידע
קטגוריה:אבטחת מידע
האלביסים האדומים

האלביסים האדומים (באנגלית: Red Elvises, הידועים גם כאיגור והאלביסים האדומים, על שם המייסד ומוביל ההרכב איגור יוזוב) היא להקה רוסית אמריקאית, שמבצעת מוזיקה בסגנונות פֿאנק רוק (funk rock), רוק גולשים , רוקבילי, רגאיי, פולק רוק, דיסקו ורוסית מסורתית. הלהקה נוסדה בקליפורניה בסביבות 1990 ומוקד פעילותה בלוס אנג'לס.

== תחילת דרכם ==
האלביסים האדומים נוסדו ב-1995 על ידי איגור יוזוב, אולג ברנוב וז'ניה רוק. איגור ואולב נפגשו במצעד למען השלום בין רוסיה לאמריקה ולאחר מכן ניגנו יחד בלהקת פולק-רוק רוסית בשם "לימפופו". החבר השלישי בהרכב המקורי, ז'ניה רוק (הידוע כקוליחנוב) היגר גם הוא לאמריקה והיה הגיטריסט והסולן של הלהקה עד לשנת 2004. בחודשים הראשונים היה אנדריי ברנוב המתופף, אך באותה שנה התווסף להרכב כמתופף האמריקאי הראשון בלהקה אבי סילס מאוסטין, טקסס. הלהקה החלה את דרכה בהופעות רחוב בטיילת של הרחוב השלישי בסנטה מוניקה, בלוס אנג'לס.

== 2001–1995 ==
מעבר להופעות, עסקה הלהקה בהקלטה והפקה עצמאית של תקליטים. האלבום הראשון של הלהקה, " Grooving To The Moscow" יצא לאור ב-1996, ואחריו יצא "Surfing In Siberia" ב-1997. ב-1998, פרצה הלהקה למודעות הציבורית עם האלבום "I Wanna See You Bellydance". המוזיקה שלהם הרכיבה את הפסקול של סרט האינדי "הסמוראי עם ששת המיתרים" בבימויו של לאנס מונגיה שיצא באותה שנה. הפסקול כלל להיטים כגון "Lovepipe" ו"Boogie on the Beach". הופעת וידאו באורך מלא בשם "Live on the Pacific Ocean", מתעדת את הופעתם בסדרת הופעות השקיעה בסנטה מוניקה.

== 2008–2001 ==
ב-2001 מנתה הלהקה שלושה חברים: אולג ברנוב על התופים, איגור יוזוב על גיטרת הבס החשמלית וז'ניה רוק כגיטריסט סולן. במרץ 2001 הוציאה הלהקה לאור שני תקליטי אולפן "Welcome to the Freakshow", שנכתב כולו על ידי יוזוב, ו" Bedroom Boogie", שנכתב כולו על ידי ז'ניה רוק. הקבוצה המשיכה להופיע באמריקה במהלך השנה והוזמנה גם לסיבוב הופעות ברוסיה.

== 2009–הווה ==
בתחילת 2009 הכריזו האלביסים האדומים כי חבר הלהקה הוותיק והבסיסט ברנוב החליט לעזוב את הלהקה. לאחר מכן נכתב באתר הלהקה כי ברנוב לקח הפסקה מהשתתפותו בלהקה, או שבחר להקים הרכב משלו. בפברואר של 2009, הכריז ברנוב כי הוא הצטרף לפרויקט הסטארט-אפ "Slava's Snowshow" שבוים על ידי אמן המיצגים סלאבה פולונין , ובו משחק ברנוב תפקיד במה.<ref></ref>

== ההצלחה וסיבוב ההופעות ברוסיה ==
ב-1991 וב-2002 הוציאו האלביסים האדומים אלבומים ברוסית, שזכו להצלחה רבה ברוסיה. מאז 2002 מקיימת הלהקה סיבוב הופעות ברוסיה במשך חודשיים בכל קיץ. ההופעות מתקיימות במועדונים בערים מרכזיות כגון מוסקבה וסנט פטרסבורג, ובעיר מולדתו של יוזוב- אודסה שבאוקראינה.

==קישורים חיצוניים==

* 

== הערות שוליים ==

קטגוריה:להקות רוסיות
קטגוריה:להקות רוק רוסיות
קטגוריה:להקות רוק אמריקאיות
Melodrama

Melodrama (בעברית: מלודרמה) הוא אלבום האולפן השני של הזמרת הניו זילנדית לורד.<ref name=":0"></ref> האלבום יצא לאור ב-16 ביוני 2017 על ידי חברת התקליטים ריפבליק, לוה ויוניברסל.<ref name=":0" /> מתוך האלבום יצאו שלושה סינגלים.

האתר האינטרנט האמריקאי Metacritic אוסף ביקורות על אלבומי מוזיקה, דירג את האלבום במקום ה-14 ברשימת "האלבומים הטובים של העשור (2010-2019)" עם ניקוד של 91.<ref></ref>

== סיבובי הופעות ==
כדי לקדם את האלבום, לורד יצאה ב-26 בספטמבר 2017, לסיבוב ההופעות השני שלה, "Melodrama World Tour", באירופה, באוקיאניה, בצפון אמריקה, בדרום אמריקה ובאסיה, אשר הסתיים ב-17 בנובמבר 2018.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|16 ביוני 2017
|הזרמת מוזיקה • הורדה דיגיטלית • תקליטור • תקליט
|ריפבליק • לוה • יוניברסל
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2017
קטגוריה:אלבומי לורד
קטגוריה:אלבומי קונספט
קטגוריה:אלבומים שהופקו על ידי ג'ואל ליטל
קטגוריה:אלבומים שהופקו על ידי ג'ק אנטונוף
קטגוריה:אלבומים שהופקו על ידי פרנק דוקס
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת לוה רקורדס
קטגוריה:אלבומי חברת ריפבליק רקורדס
פליי 99.5

פליי 99.5 (באנגלית: Play 99.5 FM; לשעבר Play 99.6 FM) היא תחנת רדיו ירדנית באנגלית, שבסיסה בעמאן, הנמצאת בבעלותה של חברת ModernMedia ונוסדה ב-2004. התחנה משדרת שירים באנגלית מרחבי העולם על ידי שימוש במודל הטופ 40 וכן משדרת ראיונות עם זמרים מפורסמים (כמו שון פול). על פי Ipsos, התחנה היא תחנת הרדיו באנגלית הגדולה ביותר בירדן. גיל המאזינים לתחנה נע בין 15 ל-30. התחנה נקלטת גם בישראל - ברוב העיר ירושלים וכן בחלקים נרחבים באזור יהודה ושומרון ובבקעת הירדן.

== היסטוריה ==
פליי 99.5, אשר נודעה בעבר כפליי 99.6, נוסדה על ידי היזמים רמזי חלבי וזפר יוניס ב-14 באוקטובר 2004. תחילה, לתחנה היו 4 חברי צוות. לי מקגרט', המארח של התחנה ומגיש תוכנית הבוקר של התחנה, הצטרף לצוות התחנה מיד לאחר הקמתה. ב-2007, התחנה זכתה להכרה בינלאומית על ידי המוסד הלאומי לשידורים האמריקאי וזכתה בפרס המצוינות של הארגון.

=== ציוני דרך ===
ב-2008 התחנה אירחה את צמד הקוסמים האוונסונס (The Evasons) וכן את הקומיקאי-קוסם דרק האף. התחנה היוותה ספונסר לפרויקט השלום (Project Peace).

ב-2010 התחנה אירחה את תוכנית הכישרונות "Play 99.6 All Schools".

ב-2011 התחנה קיימה תחרות בשם "Live in it to win it" ("חייה בזה כדי לזכות בזה") שהפרס הוא הרכב טויוטה יאריס דגם 2011.

ב-2012 התחנה קיימה תחרות נוספת בשם "Dance for it to win it" ("תרקדו בשביל זה כדי לזכות בזה") שהפרס הוא הרכב וולוו C30 דגם 2012.

ב-2014 התחנה קיימה תחרות בשם "What would you do to win" ("מה תעשו כדי לנצח") שהפרס הוא כניסה למשחקי מונדיאל 2014 שהתקיימו בברזיל.

ב-2016 התחנה אירחה את הזמר הספרדי זוכה פרס גראמי, אנריקה איגלסיאס.

ב-2018 התחנה שינתה את תדר השידור שלה מ-99.6FM ל-99.5FM על מנת להתאים לתדרי הרדיו שמכוניות אמריקאיות תומכות בהם ובעקבות זאת שינתה גם את שמה לפליי 99.5.

== תרומה לקהילה ==
התחנה מתחייבת לאחריות תאגידית בירדן. ב-2006, התחנה השיקה את "צעצועים של תקווה" ("Toys of Hope"), תוכנית אשר מעודדת מאזינים לתרום צעצועים חדשים ומשומשים לבתי יתומים. העמותה מבארט אום אל חוסיין (בערבית: مبرة أم الحسين) קיבלה אלפי צעצועים דרך התוכנית.

הקמפיין הושק מחדש ב-2007 וראניה, מלכת ירדן נקראה להתארח בתוכנית הבוקר כנציגה במהלך ימיה האחרונים של התוכנית על מנת לעודד אנשים נוספים לתרום צעצועים.

ב-2008, התחנה השיקה קמפיין לקידום מוזיקאים, להקות, אמנים וצלמים מקומיים בעמאן. בעקבות הקמפיין, הזמרת הירדנית חנה גרגואר השתתפה בסרט דוקומנטרי שהופק על ידי ה-BBC.

== קישורים חיצוניים ==
* 

== הערות שוליים ==

קטגוריה:תחנות מוזיקה
Worldometer

Worldometer (לשעבר Worldometers<ref name="Name FAQ"></ref>, ברבים), הוא אתר המספק נתונים סטטיסטיים בזמן אמת למגוון נושאים. האתר בבעלות ומופעל על ידי חברת הנתונים Dadax<ref></ref><ref></ref> שמייצרת הכנסות באמצעות פרסום מקוון<ref></ref>.

האתר הוא חלק ממיזם בשם "Real Time Statistics" (בעברית: סטטיסטיקות בזמן אמת)<ref></ref>, שמנוהל על ידי צוות בין-לאומי של מפתחים, חוקרים ומתנדבים<ref></ref>.

האתר זמין ב-34 שפות ומספק נתונים בנושאים כמו אוכלוסיית עולם, ממשלה, כלכלה, חברה, מדיה, סביבה, מזון, מים, אנרגיה ובריאות<ref name="NatLib NZ"></ref>.

בשנת 2020 זכה האתר לפופולריות רבה עקב פרסום סטטיסטיקות הנוגעות למגפת הקורונה, אולם רמת הדיוק והמתודולוגיה שלו מוטלים בספק.

== היסטוריה ==
האתר הוקם על ידי אנדריי אלימטוב, מהגר רוסי לארצות הברית, בשנת 2004<ref name="cnn"></ref><ref name="ns"></ref>, והושק מחדש ב-29 בינואר 2008. בשנת 2011, נבחר על ידי איגוד הספריות האמריקני לאחד מאתרי ההפניה החינמיים הטובים ביותר.

בינואר 2020 שינה האתר את שמו מ-"Worldometers" ל-"Worldometer" (ביחיד), ולשם כך עבר לדומיין חדש.

== קישורים חיצוניים ==

* 
* 

== הערות שוליים ==

קטגוריה:אתרי אינטרנט שהושקו ב-2008
קטגוריה:אתרי אינטרנט אמריקאיים
קטגוריה:מגפת הקורונה
SHL גזאלה

SHL גזאלה (בפולנית : SHL Gazela, קרוי גם : SHL M17 Gazela) הוא אופנוע מתוצרת יצרנית האופנועים הפולנית SHL אשר יוצר בין השנים 1970–1968 בפולין

==היסטוריה==
העבודה על יורשו של דגם ה-"SHL M11" נמשכה בין השנים 1963–1968 וכתוצאה מכך נוצרה "SHL M17 Gazelle" עם מערכת הנעה חדשה לחלוטין, הקשורה בהתאמה לסגנון האופנוע החדש.

ייצור הדגם התחיל במפעלי מוצרי המתכת "Huta Ludwików" . המנוע עם ייעודו "W-2" נבנה על ידי "Wiesław Wiatrak" בשיתוף עם אוניברסיטת קרקוב לטכנולוגיה , עם קיבולת גדלה ב־1 סמ"ק (ל־174 סמ"ק) התאפיין, בין השאר ב-4.5 כ"ס יותר כוח מאשר מנוע "WFM S-32", המתקבל על ידי אופטימיזציה של מילוי הצילינדר, כמו גם הגדלת העמידות של מערכת הארכובה.

לראשונה בייצור הפולני שלאחר מלחמת העולם השנייה, היה האופנוע מצויד במנגנון הצתה של סוללה ובאלטרנטור של 12 וולט (הספק 50 ואט).

המתלה הקדמי התבסס עדיין על מתלה הדחף, אך אורכו התקצר ובולמי הזעזועים הטלסקופיים הוחבאו באלמנטים הנושאים של המסגרת, אשר שיפרו גם את האסתטיקה. בגזלה, לראשונה בפולין, נעשה שימוש בבולמי זעזועים אחורי עם כוונון קשיות דו-שלבי, כמו גם משקף מובנה עם מכל דלק.

דגם התיירות "M17" יוצר מספטמבר 1968 עד 5 ביוני 1970, במספר של כ 50,000 יחידות, מתוכם כ־15,000 לייצוא.

אופנוע זה לא שונה מעיצובים מודרניים באותה תקופה, החיסרון העיקרי היה מחירו הגבוה - 17,300 זלוטי. חוסר ביקוש תרם להפסקת הייצור.

==ממאפייניו==
* 1 צילינדרים, מחזור שתי פעימות
* סוג צילינדר - יצוק סגסוגת קליל עם שרוול ברזל יצוק פנימי, קוטר הצילינדר - 61 מ"מ, שבץ בוכנה - 59.5 מ"מ
* מאייד - "GM-26 U3"
* מצמד - רטוב, ארבעה דיסקים, שמן משומן בתיבת הילוכים
* תיבת הילוכים - נעולה עם המנוע, ארבעה הילוכים, עם גלגלים עם רשת תמידית

== תמונות ==
<gallery mode="packed" heights="120">
קובץ:SHL M17 Gazela - Muzeum Nauki i Techniki Warszawa.jpg | דגם "SHL גזאלה"
קובץ: PL SHL M17 Gazela.jpg| דגם "SHL גזאלה"
קובץ:SHL M17 Gazela.jpg | דגם "SHL גזאלה"
קובץ:SHL Gazela DSC01131.jpg | דגם "SHL גזאלה"
קובץ:SHL M17 Gazela - Muzeum w Chlewiskach.jpg | דגם "SHL גזאלה"
</gallery>

==ראו גם==
* SHL M11

==קישורים חיצוניים==

* 
* 

==הערות שוליים==

קטגוריה:אופנועים
קטגוריה:כלי רכב המיוצרים בפולין
קטגוריה:כלי רכב שהושקו ב-1968
ברווז מוכתם-מקור

ברווז מוכתם-מקור (שם מדעי: Anas poecilorhyncha) הוא מין של עוף מים ממשפחת הברווזיים המצוי במקווי מים מתוקים ממזרח אסיה עד הודו ופקיסטן. הוא שייך לסוג ברווז וקרוב לברכיה. משמעות שמו המדעי הוא: "ברווז בעל מקור מנוקד".

ישנם 2 תת-מינים למין ברווז זה:
* Anas poecilorhyncha poecilorhyncha - מצוי בטבע בהודו וסרי לנקה
* Anas poecilorhyncha haringtoni - מצוי בטבע במיאנמר ובדרום-סין וסביבתה.

כמה חוקרים משייכים את המין ברווז מוכתם-מקור מזרחי (Anas zonorhyncha) החי בסביבות הונג קונג, לתת-מין הכלול במין זה.

==תיאור==
ברווז זה בעל פלומה לבנה משורטטת באפור והכנפיים שלו כהות עד שחורות. הצוואר לבן ומחלקו העליון עד הפנים הוא אפור-לבן מנומר. המקור שחור עם קצה צהוב בולט, בליטה אדומה, המתפשטת עד קצה הראש, ופס שחור לאורך העיניים. כפות הרגליים ורודות וחלקם הפנימי של הכנפיים ירוקות. אורכו של הברווז 55–63 ס"מ, מוטת כנפיו 83–95 ס"מ ומשקלו 790–1,500 גרם בממוצע. אין הבדלי זוויגים בין הזכרים לנקבות, אך הצעירים חומים וכהים יותר מהבוגרים.

הברווזים חיים בחבורות קטנות סביב אגמים וביצות לאורך אזורים טרופיים במזרח אסיה, דרום אסיה ובדרום-מזרח אסיה, והם מתרחקים ממקווי המים לעיתים נדירות. כמה מהאוכלוסיות המזרחיות החלו לנדוד צפונה בקייצים בשנים האחרונות.

הברווז צמחוני וניזון בשעות בין הערביים והערב מצמחי מים, אצות, תולעים ומזון דומה שהוא מסנן עם מקורו הרחב. הם גם ניזונים מיבולי אורז, ולעיתים נרדפים בשל כך. באזורים מסוימים באסיה צדים את הברווזים דרך קבע.

טורפים נוספים של הברווז כוללים עופות דורסים, כלביים, חתוליים, נחשים, תנינים ולוטרות. את האפרוחים טורפים אויבים נוספים כמו עורבים ושחפים.

==קישורים חיצוניים==

==הערות שוליים==

זוג ברווזים מוכתמי מקור שוחים לצד [[ברווז הבליטה, בג'איפור, ראג'סטאן.]]

קטגוריה:טקסונים שתוארו בידי יוהאן ריינהולד פורסטר
קטגוריה:ברווזים מצויים
קטגוריה:הודו: עופות
קטגוריה:בעלי חיים שתוארו ב-1781
האקדמיה הבין-לאומית למשפט השוואתי

האקדמיה הבין-לאומית למשפט השוואתי (באנגלית: International Academy of Comparative Law - IACL) היא אקדמיה שנוסדה בהאג בשנת 1924, והיא מאגדת משפטנים ממדינות רבות בעולם העוסקים במשפט השוואתי.

נשיאת האקדמיה מאז 2014 היא פרופסור קתרינה בל-וולקי מגרמניה.

הצטרפות לאקדמיה נעשית על פי המלצה של חברים קודמים בה. מרבית חברי האקדמיה נמנים עם הסגל האקדמי באוניברסיטאות, וכן חברים בה שופטים. מישראל חברים בה הפרופסורים למשפטים דניאל פרידמן, יצחק אנגלרד, אהרן ברק, דפנה ברק-ארז וטליה איינהורן.

מדי ארבע שנים מקיימת האגודה כנס בין-לאומי למשפט השוואתי. במסגרת הכנס מוענק פרס קנדה - פרס בסך 10,000 דולר קנדי שנתרם על ידי ממשלת קנדה.

==קישורים חיצוניים==
* 

==הערות שוליים==

משפט השוואתי
קטגוריה:חוק ומשפט
קטגוריה:הולנד: מדע וטכנולוגיה
אלכסיי אוצ'יטל

אלכסיי יפימוביץ' אוצ'יטל (נולד ב-31 באוגוסט 1951 בלנינגרד) הוא במאי קולנוע רוסי.<ref name="ria"></ref> אמן העם של רוסיה משנת 2002.<ref></ref>

== חיים וקריירה ==
אלכסיי אוצ'יטל נולד ב-31 באוגוסט 1951 בלנינגרד למשפחתו של הקולנוען מולדובני ממוצא יהודי יפים אוצ'יטל שיצר סרטי תעודה.<ref></ref><ref>https://kehilalinks.jewishgen.org/tiraspol/gallery.asp?fold=Famous&galini=5</ref><ref>http://www.encspb.ru/object/2804030937?lc=en</ref>

בשנת 1975 סיים את לימודיו ב-VGIK, עבד באולפן הסרטים הדוקומנטריים של לנינגרד.

בשנת 1990 הקים את אולפן הקולנוע שלו "Rock Films". סרט הביכורים של אוצ'יטל היה הסרט השגעון של ז'יזל.

בשנת 2000 הוא קיבל את פרס ניקה, את הפרס הגדול של קינוטאבר<ref></ref> והיה מועמד לפרס גלובוס הבדולח על הסרט יומנה של אשתו. הסרט עסק ברומן האהבה האחרון של איוואן בונין.<ref></ref>

סרטו הטיול משנת 2003 התחרה בפסטיבל הקולנוע הבינלאומי ה-25 במוסקבה.<ref name="Moscow2003"></ref> סרטו חולמים על החלל משנת 2005 זכה בפרס גאורגי המוזהב בפסטיבל הסרטים הבינלאומי של מוסקבה ה-27.<ref name="Moscow2005"></ref> בשנת 2006 היה חבר בחבר השופטים בפסטיבל הסרטים הבינלאומי ה-28 במוסקבה.<ref name="Moscow2006"></ref>

סרטו הקצה משנת 2010 נבחר מטעם רוסיה כמועמד לסרט הטוב ביותר בשפה זרה בטקס פרסי האוסקר ה-83<ref name="Russia"></ref> אך הוא לא נכנס לרשימה הסופית.<ref name="Oscar Shortlist"></ref>

סרטו השמונה נבחר להקרנה בקטע של הקולנוע העולמי העכשווי במסגרת פסטיבל הסרטים הבינלאומי של טורונטו 2013.<ref name="TIFF"></ref><ref name="Indiewire"></ref>

הדרמה הרומנטית מטילדה בבימויו של אוצ'יטל על מערכת היחסים בין הבלרינה מטילדה קשסינסקאיה לניקולאי השני יצאה לאור ב-23 באוקטובר 2017. הסרט נחשב לשנוי במחלוקת ועורר דיונים נרחבים לאחר שצירת הדומה נטליה פוקלונסקאיה הובילה קמפיין לאיסור והחרמת הסרט על רקע דתי.

בשנת 2014 תמך בפומבי בפלישה וסיפוח רוסי של חצי האי קרים האוקראיני על ידי חתימה על מכתב של "פעילי תרבות רוסית - תומכים בעמדת הנשיא פוטין ביחס לקרים ואוקראינה".

בשנת 2020 השלים הפקת סרט קולנוע אודות ויקטור צוי.

== פילמוגרפיה נבחרת ==
* רוק (1987)
* הגיבור האחרון. ויקטור צוי. (1992)
* השגעון של ג'יזל (1996)
* יומנה של אשתו (2000)
* הטיול (2003)
* חולמים על החלל (2005)
* השבוי (2008)
* המשחק (2008)
* הקצה (2010)
* השמונה (2013)
* מטילדה (2017)
* צוי (2020)
* 47 (2020)

== קישורים חיצוניים ==

* 
* 

== הערות שוליים ==

קטגוריה:זוכי פרס ניקה
קטגוריה:יהודים רוסים
קטגוריה:במאי קולנוע רוסים
קטגוריה:במאי קולנוע סובייטים
קטגוריה:במאי סרטים תיעודיים
קטגוריה:זוכי פרס נשר הזהב הרוסי
קטגוריה:מקבלי עיטור הידידות (רוסיה)
קטגוריה:רוסים שנולדו ב-1951
MIL-STD-882

MIL-STD-882 (MIL-STD הוא קיצור של Military Standard), ובשמו המילולי "Department of Defense Standard Practice System Safety" (תרגום: התקן לבטיחות מערכות של משרד ההגנה), הוא תקן צבאי אמריקאי המגדיר את הגישה של ה-DoD, משרד ההגנה האמריקאי, בתחום הנדסת מערכות לזיהוי סיכוני בטיחות, ולניחות עוצמת הסיכונים אשר עולים במהלך פיתוח, בדיקות, ייצור, שימוש, וסילוק מערכות הגנה. הגישה עומדת בהוראה 5000.02 (DoDI) "Operation of the Defense Acquisition System". הוראה 5000.02 מגדירה בעלי סמכות לקבלת סיכונים (risk acceptance).

התקן מכסה סיכונים כפי שהם מתבטאים במערכות, מוצרים, ציוד, תשתיות (חומרה ותוכנה), משלב העיצוב ועד סוף חיי המערכת.

התקן אמנם אמריקאי, אך עשוי לחייב חברות שעובדות עם ארצות הברית בתחום הביטחוני לעמוד בו, ולכן דה-פקטו משמש כתקן עולמי.

== גרסאות ==
{| class="toccolours" border="0" cellpadding="6" style=" margin: 0 1em 1em 0;"
|-bgcolor="#87cefa"
| גרסא || שנה הוצאה || מזהה 
|- 
| E || מאי 2012 || MIL-STD-882E 
|- bgcolor="#efefef"
| D || פברואר 2000 || MIL-STD-882D
|- 
| C || ינואר 1996 || MIL-STD-882C_NOTICE-1
|- bgcolor="#efefef"
| C || ינואר 1993 || MIL-STD-882C
|}

== ראו גם ==
* DO-178C

== קישורים חיצוניים ==

קטגוריה:אבטחה
קטגוריה:תקנים בתחום המחשוב
קטגוריה:בטיחות
קטגוריה:מחלקת ההגנה של ארצות הברית
882
המוזיאון הארכאולוגי של רודוס

המוזיאון הארכאולוגי של רודוס (ביוונית: Το Αρχαιολογικό Μουσείο της Ρόδου), המוזיאון לארכאולגיה החשוב ברודוס, שוכן במבנה בית החולים של האבירים אשר מהווה חלק מעיר ימי הביניים ברודוס שהוכרז על ידי אונסק"ו כאתר מורשת עולמית. הפריט הידוע ביותר המוצג בו הוא פסל "אפרודיטה מרודוס" מהמאה ה־2 לפנה"ס.

== המוזיאון ==
במוזיאון פריטים רבים מתקופות שונות בהם מהתרבות המיקנית, התרבות הפיניקית, התקופה ההלניסטית, התקופה הביזנטית וימי הביניים – תקופת שלטון ההוספיטלרים באי.

בקומה הראשונה נמצאים פסלים וחלקי מצבות שנמצאו ברחבי האי.

בקומה השנייה יש פסיפסים רבים וחדרי המוזיאון המסודרים על פי תקופות, עם פסלים, כדים ואבני חן עתיקות, שנתגלו בחפירות בערי האי יאליסוס וקמיירוס.

== בית החולים של האבירים ==
בית החולים של האבירים (ביוונית: Νοσοκομείο των Ιπποτών) הוקם על ידי האבירים ההוספיטלרים ב־1440 ובנייתו הושלמה ב־1489. בקומתו הראשונה של המבנה הבנוי סביב חצר פנימית שלאורכה ארקדה, שכנו חנויות, ואילו בית החולים עצמו שכן בקומה השנייה, שגם היא עוצבה בצורת ארקדה. בקומה זו שני אולמות ששימשו לאשפוז וגומחות לחולים בבידוד.
בית החולים הוכרז כאתר מורשת עולמית על ידי ארגון אונסק"ו, כחלק מעיר ימי הביניים. בנימוקים להכרזה נכתב, בין היתר, כדלקמן:

== גלריה ==
<gallery heights="210">
קובץ:The Villaragut mansion of the medieval town of Rhodes - Museum of Rhodes (9454495598).jpg
קובץ:Rodi, museo archeologico, loggiato dei mosaici 01.JPG
קובץ:Kouros Rhodes.jpg|קורוס מקמירוס
קובץ:Venus of Rhodes.jpg|פסל של אפרודיטה
קובץ:Hellenistic marble relief with hunting scene.jpg|סצנת ציד, התקופה ההלניסטית, שיש
קובץ:Rodi, museo archeologico, padiglione presso il giardino.JPG
קובץ:Marble disk depicting a diskobolos.jpg
קובץ:Mosaic floor with the representation of Bellerophon and Chimaira.jpg
קובץ:Zeus Camiros Rhodes black background.jpg|זאוס מהתקופה ההלניסטית המאוחרת, קמירוס
קובץ:Head Helios AM Rhodes E49.jpg|הליוס, התקופה ההלניסטית
קובץ:Anforisco di vetro da tomba a inumazione a kremasti T288, 475-450 ac. ca.JPG
קובץ:Rhodes Greek-Phoenician bilingual.jpg|כתובת בעלמלך הפיניקית־יוונית שנמצאה באי ומוצגת במוזיאון
קובץ:Attic red figure pelike Rhodes.jpg
קובץ:Arte grecoromana, altare con nike.JPG
קובץ:Arte grecoromana, altare con nike 02.JPG
קובץ:Busto di figura femminile velata (kalyptra), forse da monumento funebre, 350-300 ac. ca.JPG
קובץ:Kalliarista stele Rhodes.jpg
</gallery>

== קישורים חיצוניים ==

* 

== הערות שוליים ==

קטגוריה:יוון: אתרי מורשת עולמית
קטגוריה:רודוס (עיר): מבנים
קטגוריה:יוון: אתרים ארכאולוגיים
קטגוריה:יוון: ימי הביניים
קטגוריה:יוון: מוזיאונים לארכאולוגיה
ג'ון ונדרלין

ג'ון ונדרלין (באנגלית: John Vanderlyn; 15 באוקטובר 1776 – 23 בספטמבר 1852) היה צייר נאו-קלאסי הולנדי-אמריקאי.

== ביוגרפיה ==
ונדרלין נולד בקינגסטון, ניו יורק, והיה נכדו של צייר הדיוקנאות פיטר ונדרלין.<ref></ref> הוא הועסק על ידי בית דפוס בניו יורק, והונחה לראשונה בציור על ידי ארצ'יבלד רובינסון (1765–1835), סקוטי שהיה לאחר מכן אחד ממנהלי האקדמיה האמריקאית לאמנויות. הוא נסע לפילדלפיה, שם בילה באולפן של גילברט סטיוארט והעתיק כמה מהדיוקנאות של סטיוארט, כולל אחד של ארון בר, שהפך אותו אצל גילברט סטיוארט לתלמיד.<ref name=":0"></ref>
ג'ון ונדרלין, דיוקן של ארון בר, 1802
הוא היה בן טיפוחיו של ארון בר שבשנת 1796 שלח את ונדרלין לפריז, שם למד במשך חמש שנים. הוא שב לארצות הברית בשנת 1801 והתגורר בביתו של בר, אז סגן הנשיא, שם צייר את הדיוקנאות הידועים של בר ובתו.[2] בשנת 1802 הוא צייר שתי תצוגות של מפלי הניאגרה שנחקקו ופורסמו בלונדון בשנת 1804. הוא שב לפריז בשנת 1803, וביקר גם באנגליה בשנת 1805 לאחר מכן נסע ונדרלין לרומא, שם צייר את תמונתו של "מריוס בין הריסות קרתגו" שהוצגה בפריז, וקיבל מדליית הזהב של נפוליאון. הצלחה זו גרמה לו להישאר בפריז במשך שבע שנים, שבמהלכן הצליח מאוד.
ג'ון ואנדרלין, אדריאנדה הערומה, באי נקסוס, 1814
בשנת 1812 צייר את "אריאדנה בעירום", מה שהגדיל את תהילתו. כאשר ארון בר נמלט לפריז, ונדרלין היה לזמן מה התמיכה היחידה שלו.<ref name=":0" />

ונדרלין חזר לארצות הברית בשנת 1815, וצייר דיוקנאות של אנשים מפורסמים, ביניהם ג'יימס מונרו, ג'ון סי קאלון, המושל ג'וזף סי ייטס, המושל ג'ורג' קלינטון, ג'יימס מדיסון, רוברט ר ליווינגסטון (האגודה ההיסטורית של ניו יורק), אנדרו ג'קסון וזכרי טיילור. בשנת 1834 הוא השלים דיוקן באורך מלא לאחר מכן של ג'ורג' וושינגטון עבור בית הנבחרים האמריקני, המבוסס על דיוקנו של גילברט סטיוארט מ-1796.<ref></ref>

הוא גם צייר פנורמות ובנה את הרוטונדה בעיר ניו יורק, שהציגה פנורמות של פריז, אתונה, מקסיקו, ורסאי וכמה ציורי קרבות. אך לא דיוקנאותיו ולא הפנורמות הביאו לו הצלחה כלכלית, בין השאר משום שהוא עבד לאט מאוד.

בשנת 1825 ונדרלין היה ממקימי האקדמיה הלאומית לעיצוב, ולמד בבית הספר שלה.

בשנת 1842, הוא נבחר על ידי הקונגרס לצייר את ״בואו של קולומבוס״ ברוטונדה של הקפיטול ארצות הברית. כשנסע לפריז, הוא שכר אמן צרפתי, שעשה את רוב העבודה. מאוחר יותר שוחזר הציור הזה בחריטה ששימשה בבולי דואר 2c משנת 1893.
ג'ון ונדרלין, בואו של קולומבוס, 1847
ונדרלין היה האמריקאי הראשון שלמד בצרפת במקום באנגליה, ורכש ניסיון טוב.

הוא היה אקדמי יותר מעמיתיו; אך למרות כישרונו, סברו שיצירתו נטולת קסם, על פי אנציקלופדיה בריטניקה.<ref name=":0" />

הוא נפטר בעוני בקינגסטון, ניו יורק, ב־23 בספטמבר 1852.

== קישורים חיצוניים ==

* 
* 

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1776
קטגוריה:אמריקאים שנפטרו ב-1852
רחוב האבירים ברודוס

רחוב האבירים (ביוונית: Οδό των Ιπποτών) הוא רחוב עתיק ברודוס אשר הוכרז על ידי אונסק"ו כאתר מורשת עולמית כחלק מעיר ימי הביניים ברודוס.

זהו הרחוב המפורסם, החשוב והמרשים ביותר באזור הקולאכיום שבעיר העתיקה, המוביל לארמון ראשי המסדר של אבירי רודוס. הרחוב כולו מרוצף אבנים שחורות לבנות. 

ברחוב העתיק שכנו בתי האבן ששימשו את הקבוצות האתניות שכונו "הלשונות" - קבוצות האבירים שהרכיבו את מסדר ההוספיטלרים. הבתים נבנו בצורה אחידה כשבקומת הקרקע היו הסוסים והקומות העליונות נועדו לאבירים. לכל אחת משבע קבוצות האבירים ב"לשונות" איטליה, אוברן, אנגליה, גרמניה, פרובאנס וספרד, שהתפצלה ב-1462 לקסטיליה ולאראגון, היה מבנה משלה.

בתי האבן שנבנו בסגנון גותי, שימשו את האבירים ללינה, ארוחות משותפות וכינוסים. כיום הבתים העתיקים משמשים גופים ממשלתיים. הרחוב מתחיל בארמון ראשי המסדר של אבירי רודוס במערב ומסתיים במבנה בית החולים של האבירים ובכנסייה המוקדשת לבתולה במזרח.

הרחוב הוכרז בשנת 1988 כאתר מורשת עולמית על ידי ארגון אונסק"ו, כחלק מעיר ימי הביניים. בנימוקים להכרזה נכתב, בין היתר, כדלקמן:

== גלריה ==
<gallery class="center">
קובץ:Street of the Knights.jpg
קובץ:Street of the Knights-7.jpg
קובץ:Street of the Knights-6.jpg
קובץ:Street of the Knights-4.jpg
קובץ:Street of the Knights-5.jpg
קובץ:Street of the Knights-2.jpg
קובץ:Street of the Knights, 1844.jpg|הרחוב ב-1844
</gallery>

== קישורים חיצוניים ==

== הערות שוליים ==

קטגוריה:רודוס (עיר)
קטגוריה:יוון: אתרים ארכאולוגיים
קטגוריה:יוון: ימי הביניים
קטגוריה:יוון: אתרי מורשת עולמית
The Love Club EP

The Love Club EP (בעברית: מועדון האהבה) הוא המיני-אלבום הראשון של הזמרת הניו זילנדית לורד.<ref name=":0"></ref> האלבום יצא לאור ב-8 במרץ 2013 על ידי חברת התקליטים יוניברסל ווירג'ין רקורדס.<ref name=":0" /> מתוך האלבום יצא סינגל.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|16 ביוני 2017
|הורדה דיגיטלית • תקליטור • תקליט
|ריפבליק • לוה • יוניברסל
|<ref></ref>
|}

==קישורים חיצוניים==

== הערות שוליים ==

קטגוריה:מיני-אלבומי בכורה מ-2013
קטגוריה:אלבומי לורד
קטגוריה:אלבומי חברת יוניברסל מיוזיק גרופ
קטגוריה:מיני-אלבומי חברת ריפבליק רקורדס
EP 1

EP 1 הוא המיני-אלבום הראשון של הראפית האמריקאיית קווין הרבי.<ref name=":0"></ref> האלבום יצא לאור ב-2 ביוני 2017 על ידי חברת התקליטים Checkbook.<ref name=":0" /> מתוך האלבום יצא סינגל.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|2 ביוני 2017
|הורדה דיגיטלית
|Checkbook
|<ref></ref>
|}

==קישורים חיצוניים==

== הערות שוליים ==

קטגוריה:מיני-אלבומי בכורה מ-2017
קטגוריה:מיני-אלבומים באנגלית
EP 2

EP 2 הוא המיני-אלבום השני של הראפית האמריקאיית קווין הרבי.<ref name=":0"></ref> האלבום יצא לאור ב-1 בדצמבר 2017 על ידי חברת התקליטים Checkbook.<ref name=":0" /> מתוך האלבום יצאו שלושה סינגלים.

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|1 בדצמבר 2017
|הורדה דיגיטלית
|Checkbook
|<ref></ref>
|}

==קישורים חיצוניים==

== הערות שוליים ==

קטגוריה:מיני-אלבומים מ-2017
קטגוריה:מיני-אלבומים באנגלית
הר יוז (אנטארקטיקה)

הר יוז (באנגלית: Mount Hughes) הוא הר בהרי קוק, בארץ אואטס שבאנטארקטיקה.

גובהו של ההר 2,250 מטרים מעל פני הים.

ההר ממוקם באמצע המרחק בין הר לונגהרסט לרכס טנטאקל.

== היסטוריה ==
=== גילוי ההר ===

ההר התגלה על ידי המשלחת הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה בין השנים 1901–1904).

=== מקור השם ===

שמו של ההר ניתן לו על ידי המשלחת.

ההר נקרא על שם ג'יי. אף. יוז (J.F. Hughes), מזכיר כבוד (Honorary Secretary) של האגודה הגאוגרפית המלכותית, שסייע בהכנות המשלחת.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:7123 הר יוז] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1382 הר יוז] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6729&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר יוז] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-hughes-antarctica/ הר יוז] באתר peakery (מרחקים לאתרים סוכים)

== הערות שוליים ==

יוז
פרס סיוורסטן לחקר הסרטן

פרס סיוורסטן לחקר הסרטן הוא פרס ישראלי המוענק עבור עבודת מחקר מצטיינת המתמקדת ביישום לחקר הסרטן ובפרט סרטן בילדים.
בשיקולים בבחירת המועמדים לפרס ניתנת עדיפות למחקרים בעלי חדשנות בחקר הסרטן היכולים להוביל, בבוא העת, לפיתוח טיפולים או אמצעי אבחנה הניתנים ליישום מעשי. "מטרת הפרס היא לקדם הישגים מחקריים עם חדשנות גבוהה בתחום חקר הסרטן, וסרטן ילדים בפרט".

הפרס, הנקרא "פרס ג'יימס סיוורסטן לחקר הסרטן – The James Sivartsen Prize in Cancer Research", נוסד ב-2009 בתרומתם של משפחת דנסן מניו ג'רזי, ארצות הברית, לזכר חברם ג'יימס סיוורסטן שנפטר בשנת 2003. משפחת דנסן תומכים שנים רבות ב[https://lautenbergcenter.org/ מרכז לאוטנברג לאימונולוגיה וחקר הסרטן] באוניברסיטה העברית.
גובה הפרס נקבע מדי שנה על ידי התורמים. הפרס כולל מענק בסכום של כ-5,000$ המועברים על ידי התורם ומוענק בטקס באוניברסיטה העברית בו החוקר שזכה בפרס מרצה על מחקרו במסגרת כנס של המכון.
ועדת הפרס היא ועדת פרסי מחקר של האוניברסיטה העברית, והפרס אף מוענק באוניברסיטה העברית.
מיכאל קורץ ופרופ' יפה-נוף מעניקים את הפרס לשנת 2017 לד"ר עומר

== בין הזוכים בפרס ==
* ד"ר נעם שטרן גינוסר
* ד"ר חמוטל גור
* ד"ר משה שדה
* ד"ר עשהאל לובוצקי
פרופ' איתן יפה נוף מעניק את הפרס לשנת 2019 לד"ר [[עשהאל לובוצקי]]

== ראו גם ==
* פרס יולודן
* פרס קפלן (רפואה)

==קישורים חיצוניים==

* [https://medicine.ekmd.huji.ac.il/en/imric/immunology/Pages/sivartsenPrize.aspx The James Sivartsen Prize in Pediatric Cancer Research], באתר האוניברסיטה העברית

==הערות שוליים==

סיוורסטן לחקר הסרטן
סיוורסטן לחקר הסרטן
סיוורסטן לחקר הסרטן
קטגוריה:האוניברסיטה העברית בירושלים
קטגוריה:חקר הסרטן
דודג' פאוור וואגון

דודג' פאוור וואגון (באנגלית : Dodge Power Wagon) הם מספר דגמים של משאיות קלות ו-טנדרים אשר יוצרו על ידי חטיבת דודג' בקונצרן המכוניות האמריקאי קרייזלר בין השנים 1969–1945.

=="דודג' פאוור וואגון"==

* יוצרו 95,145 יחידות
* מנוע קדמי
* סוגי הנעות : הנעה כפולה 4x4, הנעה 4x2
* מספר נוסעים : 9-2
* תצורות : משאית קלה, טנדר, סטיישן
* קיבולת מכל דלק - 75.7 ליטר (דגם W 200)
* מערכת חשמל : 12 וולט (דגמים מסוימים 24 וולט כולל מקלט רדיו וכדומה)
* מרווח קרקע - 21 ס"מ (דגם W 200)
===דגמים===
* W100
* W200
* W300
* W500

==דגם "W200" "דודג' פאוור וואגון" 1.25 טון==
* סדרה "M 880 4×4"
* סדרה "M 881 4×4"
* סדרה "M 882 4×4"
* סדרה "M 883 4×4"
* סדרה "M 884 4×4"
* סדרה "M 885 4×4"
* סדרה "M 886 4×4" - אמבולנס
* סדרה "M 888 4×4"
* סדרה "M 890 4×2"
* סדרה "M 891 4×2"
* סדרה "M 892 4×2"
* סדרה "M 893 4×2"

==תמונות==
<gallery mode="packed" heights="100">
קובץ:Dodge Power Wagon.jpg | "דודג' פאוור וואגון"
קובץ: 1954 Dodge Power Wagon (6027653308).jpg | "דודג' פאוור וואגון", שנת 1954
קובץ:Dodge Power Wagon J.B. Auto Co. 24 Hour service.jpg | "דודג' פאוור וואגון"
קובץ:1962 Dodge Power Wagon (3538358208).jpg | "דודג' פאוור וואגון", שנת 1962
קובץ:1959 Dodge W200 Power Wagon.jpg | "דודג' פאוור וואגון", "סדרה C", דגם "W200", שנת 1959
קובץ:'60 Dodge Power Wagon (Laval Bike & Tattoo Show '12).JPG | "דודג' פאוור וואגון", "סדרה C"
קובץ:Dodge power wagon, Yellow.jpg | "דודג' פאוור וואגון"
קובץ:Will browns 1965 dodge w200.JPG | "דודג' פאוור וואגון" דגם "W200", שנת 1965
קובץ:1963 Dodge Van.jpg | "דודג' פאוור וואגון", שנת 1963 - סטיישן
קובץ: Dodge W300M Power Wagon (1958) USA (owner Dan Hodges).JPG| "דודג' פאוור וואגון", שנת 1958 - סטיישן
קובץ:GLM Dodge WC-52 from Muzeum Pożarnictwa w Alwerni during "Straż pożarna wczoraj i dziś" exhibition at Galeria Krakowska in Kraków 1.jpg | "דודג' פאוור וואגון"
</gallery>

<gallery mode="packed" heights="100">
קובץ:HAFm 7039.jpg | "דודג' פאוור וואגון" בשרות חיל האוויר היווני
קובץ:Militär Dodge Power Wagon (1).jpg | "דודג' פאוור וואגון" בשרות צבא ארצות הברית
קובץ:1963 Power Wagon ambulance.jpg | "דודג' פאוור וואגון", שנת 1963 - אמבולנס, שירת בחיל האוויר האמריקאי
</gallery>

==ראו גם==
* דודג'
* קרייזלר
* דודג' דקוטה

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1945
קטגוריה:משאיות
קטגוריה:טנדרים
קטגוריה:מכוניות סטיישן
קטגוריה:אמבולנסים
קטגוריה:כלי רכב אמריקאיים
פאוור וואגון
קטגוריה:רכבי שטח ופנאי גדולים
קטגוריה:כלי רכב צבאיים
קטגוריה:ארצות הברית: רפואה צבאית
קטגוריה:צבא ארצות הברית - כלי רכב
אדוארד מורן

אדוארד מורן (באנגלית: Edward Moran; 19 באוגוסט 1829 - 8 ביוני 1901) היה אמן אמריקאי, יליד אנגליה, שהתמחה בציורים ימיים. הוא התפרסם בזכות סדרת 13 הציורים ההיסטוריים הימיים של ארצות הברית.

== ביוגרפיה ==
=== ראשית חיים ===
אדוארד מורן, נמל ניו-יורק
מורן נולד לתומס ומרי היגסון מלנקשייר, אנגליה ב־19 באוגוסט 1829. בעקבות מקצוע אביו, הוא למד להפעיל נול יד בגיל צעיר, אך על פי שלעיתים קרובות הוא עשה רישומים עם פחם על הבד הלבן במקום להפעיל את הנול. משפחתו היגרה בהתחלה למרילנד בשנת 1844, ולאחר שנה עברה לפילדלפיה. אף על פי שמורן אהב לספר לאחרים כי עבר לבדו מבולטימור לפילדלפיה כדי למצוא לעצמו עתיד טוב יותר, אחייניתו הצהירה כי המשפחה כולה עברה לעיר יחד.

=== קריירה אומנותית ===
בפילדלפיה בסביבות 1845 אדוארד הפך לחניך אצל ג'יימס המילטון וצייר הנוף פול וובר; המילטון הנחה את מורן באופן ספציפי בציורים ימיים. בשנות החמישים של המאה ה-19 התחיל מורן לעשות לעצמו שם בעיליתה האמנותית בפילדלפיה. הוא עבד באותו סטודיו בו אחיו הצעיר, הצייר האמריקני תומאס מורן, קיבל אדוארד משימות ואף השלים עבודות ליטוגרפיות.

בשנת 1862 הוא נסע ללונדון והפך לתלמיד באקדמיה המלכותית. לאחר שחזר לפילדלפיה, התחתן מורן עם אנט פרמנטייה (אשתו השנייה), שהייתה אמנית נוף בפני עצמה. לאחר מכן הקים סטודיו בניו יורק בשנת 1872, ובמשך זמן מה לאחר 1877 התגורר בפריז.

אחת התערוכות הידועות יותר שלו, שכותרתה "יבשה וים", הציגה 75 מציורי הנוף והים שלו בחודש מרץ 1871; ציורים האלה הופיעו מאוחר יותר בקטלוג באותו שם. ההכנסות מהתערוכה, הקטלוג וממכירת ציור נוסף נתרמו על ידי מורן כדי לסייע לסובלים ממלחמת צרפת-פרוסיה.
אדוארד מורן, חזרה הביתה מהים
אדוארד מורן, חנוכת פסל החירות בניו יורק 1886
בשנת 1885, בשיא הקריירה שלו, החל מורן במה שנחשב ליצירה החשובה ביותר שלו - סדרה של 13 ציורים המייצגים את ההיסטוריה הימית של ארצות הברית. הוא בחר 13 ציורים בסדרה בגלל חשיבות המספר בהיסטוריה של אמריקה (היו: 13 מושבות, 13 כוכבים ופסים על דגל ארצות הברית המקורי וכו'). האירועים הנבחרים כוללים בין היתר את לייוו אייריקסון, כריסטופר קולומבוס, ארננדו דה סוטו, הנרי הדסון ואדמירל דיואי. לאחר השלמתה, הסדרה כולה הוצגה ביריד העולמי בשנת 1893 בשיקגו.

=== אחרית ימיו ===
מורן התגורר בעיר ניו יורק עד מותו בשנת 1901. אף על פי שהוא העביר את סדרת שלוש-עשרה הציורים לאשתו מספר שנים לפני כן, התפתח מאבק משפטי לאחר מותו על הבעלות על הציורים: בעל האחוזה של מורן סירב למסור להם אותם, והצהיר כי הם תחת חסותו. בית המשפט העליון בעיר ניו יורק שפט בסופו של דבר לטובת אלמנתו של מורן.

בזמן מותו נחשב מורן כאחד הציירים הימיים החשובים במאה ה-19. בהווה הוא לא מוכר, בהשוואה לעבודתו של אחיו הצעיר, תומאס מורן. בנוסף, בניו אדוארד פרסי מורן (יליד 1862) ולאון מורן (יליד 1864), אחיו האחר פיטר מורן (נולד 1842), ואחיינו ז'אן לאון גרום פאריס, הפכו גם הם לאמנים אמריקאים.

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1829
קטגוריה:אמריקאים שנפטרו ב-1901
מני גירא-שורץ

מנחם מרדכי שורץ (מני גירא) (נולד ב-29 בדצמבר 1981, ג' בטבת ה'תשמ"ב) הוא יועץ תקשורת, ועיתונאי חרדי ישראלי.

==ביוגרפיה==
שורץ נולד בירושלים לדוד ודבורה שורץ, התשיעי מבין אחד עשר אחים ואחיות. בצעירותו למד בישיבת חזון נחום.

שורץ נשוי לרבקה שורץ, עורכת דין לענייני משפחה ומייסדת ומנהלת ארגון "מן המיצר" לסיוע לנפגעי תקיפה מינית במגזר החרדי.

לזוג ארבעה ילדים, ומתגוררים בשכונת רמות בירושלים.

==קריירה==
את דרכו העיתונאית החל בעשור הראשון של שנות ה-2000, בהפקה טכנית ועריכה מוזיקלית בתחנות הרדיו הפיראטיות "קול שמחה", "ערוץ 7" ו"רדיו 10" שם הזדהה בשם העט מני גירא – שם שהפך בהמשך לחלק משם משפחתו. בהמשך הקים את קוי הנייעס "הקול החרדי" ו"קו החשיפות" ואת אתר החדשות "חרדים".

ב-2014 הצטרף לתחנת הרדיו קול חי, והחל להגיש סדרת תוכניות בשם "שידורי המהפכה", . בדצמבר באותה שנה, מונה לכתב הפוליטי של "קול חי". ב-2015 הגיש את התוכנית השבועית "שישינייעס" בתחנה.

ב-2015 מונה לעורך ראשי באתר בחדרי חרדים. במרץ 2018 פרש מ"בחדרי חרדים", והחל להגיש תוכנית אקטואליה שבועית בימי חמישי בכאן מורשת מבית תאגיד השידור הישראלי. באוגוסט באותו שנה, לקראת הבחירות לרשויות המקומיות בישראל, מונה ליועץ תקשורת של המועמד לראשות עיריית ירושלים יוסי דייטש.

בנוסף שימש שורץ כיועץ אסטרטגי לתחנת הבת של רדיו "קול חי", קול חי מיוזיק, והחל מאוגוסט 2019 מגיש תוכנית מוזיקה שבועית "שעתיים לשבת", מדי יום שישי בתחנה.

ב-2020 בחלק מתקופת משבר הקורונה שימש כיועץ מטה ההסברה למגזר החרדי מטעם משרד הבריאות. לפני כן שימש כיועץ תוכן חרדים של הסדרה עוד ניפגש ששודרה בכאן 11.

ב - 2024 החל לשמש כסמנכ"ל הדיגיטל של קבוצת קול חי.

==קישורים חיצוניים==

* [https://www.93fm.co.il/radio/tag/שישינייעס/ תוכניות 'שישינייעס'], באתר רדיו קול חי
* [https://kcm.fm/Programs/13 "שעתיים לשבת" עם מני גירא-שורץ], באתר קול חי מיוזיק
* מני גירא-שורץ, [https://youtu.be/9xYWLsUkeho האם התקשורת מאתגרת את ליצמן יותר מכל שר אחר], [https://youtu.be/xdP-CyRwCcU ביטול מתווה הכותל], [https://youtu.be/iemdNnp5P7g סיקור מותו של הרב שטיינמן], בתוכניות תיק תקשורת, באתר יוטיוב
* 
* 

==הערות שוליים==

קטגוריה:עיתונאים חרדים ישראלים
קטגוריה:סגל רדיו קול חי
קטגוריה:סגל רדיו קול חי מיוזיק
קטגוריה:סגל תאגיד השידור הישראלי
קטגוריה:עיתונאי קווי הנייעס
קטגוריה:יועצי תקשורת ישראלים
קטגוריה:ישראלים שנולדו ב-1981
גו וסט

גו וסט הוא הרכב פופ בריטי, שהוקם בשנת 1982 על ידי הסולן הראשי פיטר קוקס וגיטריסט הקצב ונגן הגיבוי ריצ'רד דראמי . ההרכב זכה לפופולריות בין אמצע שנות השמונים לתחילת שנות התשעים, והוא ידוע בעיקר בזכות הלהיטים: "We Close Our Eyes", "Call Me", "Faithful" ו-"King of Wishly Thinking".

==היסטוריה==
בשנת 1982 הקימו פיטר קוקס וריצ'רד דראמי את להקת "גו וסט", עם קוקס כסולן ודראמי בגיטרה וכזמר ליווי.<ref></ref><ref></ref>

סינגל הבכורה של גו וסט, "We Close Our Eyes", יצא בשנת 1985 והגיע למקום החמישי במצעד הסינגלים של בריטניה. "We Close Our Eyes" היה הסינגל שהגיע למקום הגבוה ביותר מבין שירי הלהקה.
אלבום הבכורה המפורסם של הצמד יצא בשנת 1985. הוא כלל את "We Close Our Eyes" ,"Call Me" ו"Don't Look Down".

Bangs and Crashes, אלבום הרמיקסים, B-sides וקטעים חיים, יצא בשנת 1986, וכלל את השיר "One Way Street" שהיה חלק מפסקול הסרט רוקי 4.

בשנת 1987 הוציאו גו וסט את האלבום Dancing on the Couch. אף על פי שיצאו כמה סינגלים, הצלחתו של האלבום נחלשה בהשוואה לאלבום הבכורה, במיוחד בארצות הברית. עם זאת, היא הניבה את הלהיט הראשון של הלהקה בארצות הברית: "Don't Look Down - The Sequel".

בשנת 1990 הוציאו גו וסט את השיר "King of Wishful Thinking" שנכתב על ידי קוקס ודראמי בשיתוף עם מרטין פייג' . השיר נכלל בפסקול הסרט אישה יפה.<ref></ref>

== קישורים חיצוניים ==

* 

* [https://soundcloud.com/kevingurney/peter-cox-of-go-west Peter Cox interviewed by Kevin Gurney from 96.5 Bolton FM]
* 

==הערות שוליים==

קטגוריה:להקות פופ בריטיות
קטגוריה:צמדים מוזיקליים בריטיים
קטגוריה:להקות פופ רוק
ASML

ASML אחזקות (באנגלית: .ASML Holding N.V, בבורסה: Euronext: ASML, NASDAQ: ASML) היא חברה הולנדית והספקית הגדולה בעולם של מערכות פוטוליתוגרפיה לתעשיית המוליכים למחצה. החברה מייצרת מכונות לייצור מעגלים משולבים. מניית החברה מהווה חלק ממדדי ניירות הערך EURO STOXX 50, וכן NASDAQ-100.

בשנת 2023 הפכה להיות חברת הטכנולוגיה הגדולה באירופה.

==קישורים חיצוניים==

* 

* 
* 
* 

== הערות שוליים ==

קטגוריה:חברות הנסחרות בנאסד"ק
קטגוריה:חברות שנסחרו בבורסה לניירות ערך באמסטרדם
קטגוריה:חברות בשווי שוק מעל 200 מיליארד דולר
קטגוריה:חברות הנסחרות ביורונקסט
רנדי בראון

רנדי בראון (באנגלית: Randy Brown; נולד ב-22 במאי 1968) הוא כדורסלן עבר אמריקאי, אשר שיחק בליגת ה-NBA בין השנים 1991–2003. לאורך 12 עונותיו בליגה זכה ב-3 אליפויות כשחקן שיקגו בולס (1996–1998), והעמיד ממוצעים כוללים של 4.8 נקודות, 2.2 אסיסטים, 1.8 ריבאונדים ו-1.1 חטיפות למשחק.

==קריירת משחק==
בראון נולד וגדל בשיקגו שבאילינוי, ובשנת 1986 החל ללמוד באוניברסיטת יוסטון. בשתי עונותיו בקבוצת הכדורסל של האוניברסיטה מיעט לשחק ותרם 5.4 נקודות בממוצע למשחק בלבד. בשנת 1988 עבר לאוניברסיטת המדינה של מקסיקו, ובשתי עונותיו עמה (1989–1991) הציג יכולת טובה עם ממוצעים של 12.7 נקודות, 4.9 אסיסטים ו-2.7 חטיפות למשחק.

בדראפט ה-NBA{{כ}} 1991 נבחר בראון בבחירה ה-31, על ידי סקרמנטו קינגס. בארבע עונותיו בסקרמנטו קלע 5.2 נקודות בממוצע למשחק, כמחליפו מהספסל של ספאד וב. באף אחת מהעונות לא העפילו הקינגס לפלייאוף ה-NBA.

לקראת עונת חתם על חוזה בשיקגו בולס. בכל שלוש עונותיו הראשונות בשיקגו זכתה הקבוצה באליפות ה-NBA, בהובלתו של מייקל ג'ורדן. לאורך התקופה שותף בראון ב-47 מתוך 58 משחקי הבולס בפלייאוף, ותרם 3.9 נקודות למשחק בעונה הסדירה, ו-1.6 נקודות למשחק בפלייאוף. בעונת , עם עזיבתם של ג'ורדן וסקוטי פיפן, הפך בראון לשחקן חמישייה קבוע, והשיג שיאי קריירה של 8.8 נקודות, 3.8 אסיסטים, 3.4 ריבאונדים ו-1.7 חטיפות בממוצע למשחק.

באוגוסט 2000 חתם על חוזה בבוסטון סלטיקס, ולאחר כעונה וחצי הועבר עם ג'ו ג'ונסון ומילט פלאסיו בטרייד לפיניקס סאנס, בתמורה לרודני רוג'רס וטוני דלק. בסיום עונת פרש בראון ממשחק, בגיל 34.

==קריירת אימון וניהול==
בין השנים 2007–2009 שימש כעוזר מאמן בסקרמנטו קינגס, תחת המאמן הראשי רג'י ת'יאוס.

ביולי 2009 הצטרף לצוות המקצועי של שיקגו בולס, ושנה לאחר מכן מונה לעוזרו של ג'נרל מנג'ר הקבוצה, גאר פורמן. בין השנים 2015–2018 היה חלק מצוות האימון של הבולס, כעוזרו של המאמן פרד הויברג.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אילינוי: כדורסלנים
קטגוריה:כדורסלני אוניברסיטת יוסטון
קטגוריה:כדורסלני אוניברסיטת המדינה של ניו מקסיקו
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:כדורסלני שיקגו בולס
קטגוריה:כדורסלני בוסטון סלטיקס
קטגוריה:כדורסלני פיניקס סאנס
קטגוריה:מאמני כדורסל אמריקאים
קטגוריה:אמריקאים שנולדו ב-1968